# Til deg som har påtatt deg en frivillig oppgave i menigheten

**Din innsats er viktig**

Menigheten setter pris på at du er med som frivillig. Vi ønsker at alle som har lyst til å bidra i menigheten, skal få mulighet til å delta ut fra sine evner og ønsker. Å være frivillig innebærer samtidig et ansvar. Det ansvaret er blant annet knyttet til etikk og taushetsplikt.

**Kjennskap til personlige forhold**

Som frivillig kan du få kjennskap til informasjon om andre personer (personlige forhold) som du ellers ikke ville fått vite om. Da er det viktig at disse opplysningene ikke fortelles andre (taushetsplikt), også etter at din frivillige oppgave er avsluttet.

**Hva gjør jeg hvis jeg blir usikker**

Dersom det er ting du stusser på eller lurer på, kan du kontakte én i stab eller menighetsråd som du har tillit til og drøfte saken anonymt. Sammen finner dere så ut av hva du gjør videre.

**Ivareta den andre**

Taushetsplikt handler om å ivareta hverandre. Derfor kan det være situasjoner hvor det er viktig at informasjon du kjenner til, gis til nødetater som politi, brannvesen og ambulansepersonell fordi det bare er slik du kan ivareta en annen person på best måte (forebygge vesentlig fare for liv og helse).

**Trygge rom og trygt fellesskap**

Menigheten har et ansvar for å skape trygge fellesskap for alle som deltar i gudstjeneste- og menighetsliv eller er mottager av en diakonal tjeneste. Som frivillig har du et medansvar i dette. Ta derfor vare på andres og egen integritet. Vit dessuten at loven er streng hvis informasjon om personlige forhold som ikke skal ut, deles. Ved misbruk av taushetsplikt, vil det være aktuelt å be deg avslutte din frivillige oppgave.

**Erklæring**

Jeg har lest dette dokumentet og forplikter meg herved i samsvar med aktuelle bestemmelser (se nedenfor) å overholde reglene om taushetsplikt.

Fullt navn (blokkbokkstaver):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fødselsdato: \_\_\_\_\_\_\_\_\_\_\_\_\_\_\_\_\_\_\_

Sted/dato Underskrift:

………………… ………………………………………………………….

**Aktuelle bestemmelser**

Taushetsplikten om personlige forhold, jr. forvaltningsloven §§ 13 til 13 f. Straffeloven *kan* komme til bruk ved brudd på taushetsplikten.